Source: http://www.secundatv.ro/penali/lia-savonea-preferata-psdalde-este-noul-presedinte-al-csm-scorul-13-3-si-3-abtineri-127307.html/
Timestamp: 2019-06-20 15:56:54+00:00
Document Index: 11894730

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ']

Lia Savonea, preferata PSD+ALDE, este noul președinte al CSM. Scorul: 13-3 și 3 abțineri | Secunda Tv
Vot covârșitor
Lia Savonea, preferata PSD+ALDE, este noul președinte al CSM. Scorul: 13-3 și 3 abțineri
decembrie 12, 2018 decembrie 12, 2018 : 1:13 pm Mirela Egeea
Vicepreședintele CSM este George Solomon (cu 18 voturi ‘pentru”), un profesionist independent care vine de la Parchetul Capitalei.
Judecătoarea Lia Savonea, fosta șefă a Curții de Apel București (CAB), a fost desemnată miercuri președintele Consiliului Superior al Magistraturii (CSM), pentru un mandat de un an.
La ședința de plen a participat și șeful statului, Klaus Iohannis, care a remarcat lipsa ministrului Justiției, Tudorel Toader, care mai nou este nelipsit de la ședințele CEX ale PSD: “Înţeleg că are altă treabă decât să ne onoreze bilanţul. Principalul promotor al acestor proiecte (de modificare a legilor justiţiei -n.r.) este membru de drept al CSM şi are obligaţia să fie cel dintâi care respectă aceste principii”.
sursă foto: universuljuridic.ro
Savonea, care este membru CSM, a fost aleasă de Secția de judecători, cu o oră înainte de ședința de plen, să fie propusă pentru această funcție.
Alături de două judecătoare cu rang de Curte de apel, ea va selecta conducerea Inspecției Judiciare – după ce, în prezent, inspectorul șef Lucian Netejoru și adjunctul său au mandatele prelungite printr-o ordonanță de urgență emisă de Guvernul Dăncilă la finalul lunii august a.c., la propunerea ministrului Justiției, Tudorel Toader.
Lia Savonea s-a remarcat prin obediența față de dublul condamnat penal Liviu Dragnea propusnând revocarea Cristinei Tarcea de la șefia Instanței Supreme, pe motiv că s-a grăbit să tragă la sorți completurile de 5 judecători înainte de motivarea deciziei CCR. Ulterior, am aflat din motivare că Tarcea a procedat corect trăgând la sorți toți membrii completurilor, nu doar pe președinții acestora, cum ar fi vrut Dragnea.
“Justiția nu are nevoie de jubilație, ostentație”
Savonea a atacat-o pe Tarcea și în ședința de plen a CSM, înainte de vot, când a spus că “Justiția nu are nevoie de jubilație, ostentație”, ci “de figuri care să își impună respectul”. “Uneori am văzut în sala de judecată, dar și în mesajul public al liderilor de vârf din justiție. Vârfurile din justiție trebuie să ne fie repere. Sunt ele azi?, a adăugat ea.
Tarcea a întrebat-o: “Apreciaţi că dumneavoastră răspundeţi acestor cerinte? Dacă da, argumentaţi”.
“Da, mă străduiesc să răspund celor mai înalte exigenţe şi, indiferent de ce funcţie am avut, am încercat să fac lucrurile cât mai bine, să-mi respect statutul, profesia, să fiu un exemplu pentru ceilalţi, să fac lucrurile cât mai bine, să fiu un exemplu pentru colegii mei şi, cel mai important, să transpun valorile justiţiei în decizii judiciare”, a replicat Lia Savonea.
Şefa instanţei supreme a precizat ulterior că nici Lia Savonea nu a fost scutită de atacuri, fie că acestea au vizat viaţa personală sau cariera, întrebând-o ce va face, în calitate de preşedinte al CSM, referitor la aceste atacuri.
“Din păcate, societatea este polarizată într-un fel, mai cu seamă media, iar noi nu putem să ieşim în fiecare zi să explicăm lucruri. Sutn însă chestiuni obiective care pot fi verificate. Am văzut că atacurile care mă vizează sunt referitor la chestiuni din viaţa privată. O să dau explicaţii atunci când atacurile se vor referi la activitatea mea profesională”, a declarat Lia Savonea.
“Eu vorbeam de atacurile asupra tuturor”, a replicat Cristina Tarcea.
“Voi fi foarte atentă la astfel de atacuri, dacă ele afectează independenţa magistraţilor, să acţionez imediat. Mă voi preocupa să cercetăm să vedem ce este în spatele acestor atacuri atunci când ele se referă la activitatea profesională a magistraţilor, să ne edificăm dacă este sau nu cazul să apărem”, a spus Lia Savonea.
“Sunt foarte mulţumită de răspuns, vă doresc să fie aşa cum spuneţi”, a încheiat Cristina Tarcea.
aceasta a întrebat-o dacă face parte dintre acele “figuri care să impună respect în Justiţie”, invocate chiar de ea. “Apreciaţi că dumneavoastră răspundeţi acestor cerinte? Dacă da, argumentaţi”, a întrebat-o Cristina Tarcea.
Şefa instanţei supreme a remarcat că nici Savonea nu a fost scutită de atacuri, fie că acestea au vizat viaţa personală sau cariera, asyfel că a întrebat-o ce va face, în calitate de preşedinte al CSM, referitor la aceste atacuri.
“Din păcate, societatea este polarizată într-un fel, mai cu seamă media, iar noi nu putem să ieşim în fiecare zi să explicăm lucruri. Sunt însă chestiuni obiective care pot fi verificate. Am văzut că atacurile care mă vizează sunt referitor la chestiuni din viaţa privată. O să dau explicaţii atunci când atacurile se vor referi la activitatea mea profesională”, a declarat Lia Savonea.
Ea şi-a început activitatea la Judecătoria Sectorului 6 Bucureşti, în 1996. A condus această instanță 2001 până în anul 2003, când a trecut la Tribunalului Bucureşti, la Secţia I penală. Din 2003, ea este magistrat la Curtea de Apel București, unde a fost vicepreședinte, apoi președinte.
Savonea este soția avocatului Mihai Savonea (fost profesor de sport), fost coleg de cabinet cu Cezar Bivolaru, avocatul lui Marian Vanghelie și cu Cătălin Voicu, senatorul PSD condamnat pentru corupție în două dosare penale la câte 7 ani de detenție efectivă.
Lia Savonea o înlocuiește pe Simona Marcu, președintele CSM în anul 2018.
Cine este George Solomon
Vicepreședintele CSM este George Solomon, prim-procuror adjunct la Parchetul Tribunalului București, și îl înlocuieștepe Codruț Olaru.
Solomon a fost ales încă de marți de Secția de procurori a CSM pentru a fi propus în această funcție.
El a candidat pentru acest post și anul trecut, când a pierdut alegerile, fiind ales Codruț Olaru.
Nicolae Solomon are 34 de ani și și-a început cariera de procuror în 2008, la Parchetul Judecătoriei Medgidia, unde a lucrat până februarie 2010. Ulterior, el a fost procuror și purtător de cuvânt la Parchetul Judecătoriei Sectorului 6, până în iulie 2011, când a promovat la Parchetului Tribunalului București, unde a lucrat până în aprilie 2013. Până în luna septembrie a aceluiași an, Solomon a lucrat la Parchetul Curții de Apel Bucureşti și la DIICOT. Din octombrie 2013, Solomon s-a întors la Parchetul Tribunalului București, unde lucrează și în prezent, fiind prim-procuror adjunct.
Simona Marcu și Codruț Olaru vor rămâne membri în CSM pentru restul de mandat de 9 ani în care au fost aleși.